મુજફ્ફરાબાદ : પાકિસ્તાનનાં વડાપ્રધાન નવાઝ શરીફે એકવાર ફરીથી કાશ્મીર રાગ આલાપ્યો છે. શરીફે કહ્યું કે તેને તે દિવસની રાહ છે જ્યારે કાશ્મીર, પાકિસ્તાનનું અભિન્ન અંગ બની જશે. આ સાથે જ તેમણે ભારત પર કાશ્મીરમાં લોકોની હત્યાઓ કરવાનો પણ આરોપ લગાવ્યો છે. ડોનનાં અહેવાલ અનુસાર પાકિસ્તાન અધિકૃત કાશ્મીર (પીઓકે)ની રાજધાની મુજફ્ફરાબાદમાં શુક્રવારે એક રેલીને સંબોધિત કરતા શરીફે કહ્યું કે, અમે તે દિવસની રાહ જોઇ રહ્યા છે જ્યારે કાશ્મીર, પાકિસ્તાનનું બની જશે. હાર્ટ સર્જરી બાદ લંડનમાંથી પરત ફરેલી શરીફની આ પહેલી રેલી હતી. અત્રે ઉલ્લેખનીય છે કે પીઓકેમાં વિધાનસભા ચુંટણી થઇ છે અને તેમાં નવાઝની પાર્ટી પીએમએલ-એનની જીત મળી છે.